b'\n_START_ARTICLE_\nSlipknot\n_START_SECTION_\nAnii de formare (1995-1998)\n_START_PARAGRAPH_\nPlanurile unei trupe au \xc3\xaenceput \xc3\xaenc\xc4\x83 din anul 1992, cu miezul bandei: bateristul Shawn Crahan, solistul Anders Colsefini \xc8\x99i bassistul Paul Gray, beneficiind de ajutorul chitari\xc8\x99tilor Donnie Steele \xc8\x99i Quan Nong._NEWLINE_\xc3\x8en septembrie 1995, trupa The Pale Ones a fost creat\xc4\x83, fiind alc\xc4\x83tuit\xc4\x83 din Crahan la baterie, Gray la bas, Colsefini la voce \xc8\x99i chitaristul Steele. Joey Jordison a intrat \xc3\xaen forma\xc8\x9bie la pu\xc8\x9bin timp dup\xc4\x83 creare, la baterie, Crahan fiind mutat la percu\xc8\x9bie. Trupa a continuat s\xc4\x83 aib\xc4\x83 o viziune la ceea ce o s\xc4\x83 devin\xc4\x83, dorind s\xc4\x83 mai aduc\xc4\x83 un al doilea chitarist: Josh Brainard \xc8\x99i mut\xc3\xa2ndu-l pe Colsefini la percu\xc8\x9bie \xc8\x99i sprijin voce. Trupa a c\xc3\xa2ntat live sub numele de Meld, la data de 4 decembrie 1995 \xc3\xaentr-un club numit Crowbar \xc3\xaen Des Moines. Dup\xc4\x83 aceasta, Jordison a sugerat schimbarea numelui trupei \xc3\xaen Slipknot, dup\xc4\x83 melodia care ar ap\xc4\x83rea, eventual, \xc3\xaen Mate. Feed. Kill. Repeat. Trupa a \xc3\xaenceput s\xc4\x83 \xc3\xae\xc8\x99i \xc3\xaembog\xc4\x83\xc8\x9beasc\xc4\x83 imaginea purt\xc3\xa2nd un machiaj ciudat \xc8\x99i, eventual, anti-imaginea, prin m\xc4\x83\xc8\x99tile pe care le purtau. Pe urm\xc4\x83, au f\xc4\x83cut o pauz\xc4\x83, a\xc8\x99tept\xc3\xa2nd ca muzica lor s\xc4\x83 fie total dezvoltat\xc4\x83._NEWLINE_Cu materialul terminat, trupa a \xc3\xaenceput \xc3\xaenregistr\xc4\x83rile \xc3\xaentr-un studio local, SR Audio al\xc4\x83turi de Sean McMahon. \xc3\x8en februarie 1996, chitaristul Steele a p\xc4\x83r\xc4\x83sit trupa pentru credin\xc8\x9ba lui \xc3\xaen Iisus Christos, de\xc8\x99i membrii trupei au \xc3\xaencercat s\xc4\x83-l conving\xc4\x83 s\xc4\x83 r\xc4\x83m\xc3\xa2n\xc4\x83, el a hot\xc4\x83r\xc3\xa2t s\xc4\x83 plece. \xc3\x8enlocuitorul s\xc4\x83u a fost Craig Jones, care a ajuns la stadiul mix\xc4\x83rii la noul proiect. \xc3\x8en 4 aprilie, Slipknot au concertat pentru prima dat\xc4\x83 la clubul de muzic\xc4\x83 din Des Moines: Safari, unde au concertat aproape toat\xc4\x83 perioada de preg\xc4\x83tire. Al doilea concert la clubul Safari a fost al\xc4\x83turi de Stone Sour. Trupa a realizat c\xc4\x83 are nevoie de o schimbare, a\xc8\x99a c\xc4\x83 au ad\xc4\x83ugat sampleuri la \xc3\xaenregistr\xc4\x83ri, dar nu au fost capabili s\xc4\x83 le produc\xc4\x83 \xc8\x99i \xc3\xaen concerte, deoarece Jones era doar half-time sampler. Dat fiind acest fapt, Jones a fost mutat ca full-time sampler \xc8\x99i Mick Thomson a fost adus pentru a acoperi locul l\xc4\x83sat gol de Steele la chitar\xc4\x83. Forma\xc8\x9bia a lansat primul s\xc4\x83u album, Mate. Feed. Kill. Repeat, de Halloween, 31 octombrie 1996._NEWLINE_Cu produc\xc8\x9bia acestui album, Sean McMahon a \xc3\xaenceput s\xc4\x83 se distribuie \xc3\xaentre rolurile de \xc3\xaenregistrator \xc8\x99i manager. Slipknot s-au \xc3\xaentors \xc3\xaen studio, preg\xc4\x83tind noi materiale, care implicau mai mult\xc4\x83 senin\xc4\x83tate \xc3\xaen voce. Ca rezultat, Corey Taylor a fost recrutat de la forma\xc8\x9bia lor vecin\xc4\x83 din Des Moines, Stone Sour, aceasta provoc\xc3\xa2nd mutarea lui Colsefini la sprijin voce \xc8\x99i percu\xc8\x9bie. \xc3\x8en timp ce \xc3\xae\xc8\x99i experimentau noul solist, trupa a continuat s\xc4\x83 concerteze la clubul Safari. \xc3\x8entr-unul dintre concerte, Colsefini \xc8\x99i-a surprins at\xc3\xa2t trupa, c\xc3\xa2t \xc8\x99i fanii, declar\xc3\xa2nd c\xc4\x83 o s\xc4\x83 p\xc4\x83r\xc4\x83seasc\xc4\x83 forma\xc8\x9bia. \xc3\x8en locul lui Colesfini, a venit, la percu\xc8\x9bie, Greg Welts, care era cunoscut sub porecla "Cuddles". Pe la sf\xc3\xa2r\xc8\x99itul anului 1997, membrii trupei au \xc3\xaenceput s\xc4\x83 \xc3\xae\xc8\x99i atribuie fiec\xc4\x83ruia c\xc3\xa2te un num\xc4\x83r \xc8\x99i au \xc3\xaenceput s\xc4\x83 poarte uniforme la showuri._NEWLINE_La \xc3\xaenceputul anului 1998, Slipknot au creat un alt mic demo, \xc3\xaen care a fost inclus\xc4\x83 melodia "Spit It Out". Demo-ul trupei a fost trimis la foarte multe case de discuri \xc8\x99i, cu o cre\xc8\x99tere a popularit\xc4\x83\xc8\x9bii pe internet \xc8\x99i cu ajutorul managerului lor de atunci, Sophia John, unele case de discuri s-au ar\xc4\x83tat interesate, iar produc\xc4\x83torul Ross Robinson a fost contactat. Membrii trupei, care aveau un interes puternic de a lucra cu Robinson, s-au \xc3\xaent\xc3\xa2lnit cu acesta \xc8\x99i au decis s\xc4\x83 lucreze \xc3\xaempreun\xc4\x83. Dup\xc4\x83 aceasta, DJ Sid Wilson a intrat \xc3\xaen trup\xc4\x83 dup\xc4\x83 ce a dob\xc3\xa2ndit un interes imens de a deveni un membru al forma\xc8\x9biei. \xc3\x8en 6 iulie 1998, Welts a fost obligat s\xc4\x83 p\xc4\x83r\xc4\x83seasc\xc4\x83 trupa, fiind primul (\xc8\x99i singurul) membru care a fost concediat. Motivele care au determinat aceast\xc4\x83 decizie sunt neclare; cu toate acestea, Chris Fehn l-a \xc3\xaenlocuit pe Welts la percu\xc8\x9bie, iar \xc3\xaen 8 iulie, Slipknot a semnat cu Roadrunner Records.\n_START_SECTION_\nAlbumul lor de debut \xc8\x99i succesul comercial (1998\xe2\x80\x932001)\n_START_PARAGRAPH_\nLa sf\xc3\xa2r\xc8\x99itul anului 1998, Slipknot au intrat \xc3\xaen studiourile de \xc3\xaenregistrare pentru a lucra la albumul lor de debut. La \xc3\xaenceputul anului nou, Brainard a decis s\xc4\x83 ias\xc4\x83 din trup\xc4\x83 din motive personale. Jim Root a fost \xc3\xaenlocuitorul acestuia stabilind line-up-ul care exist\xc4\x83 \xc8\x99i \xc3\xaen prezent. \xc3\x8enregistr\xc4\x83rile s-au finalizat pe la \xc3\xaenceputul anului 1999, iar trupa a \xc3\xaenceput s\xc4\x83 asiste la Ozzfest, care \xc3\xaencepea \xc3\xaen martie. \xc3\x8en 29 iunie 1999, trupa a lansat albumul care este considerat cel mai bun al forma\xc8\x9biei, numit Slipknot._NEWLINE_Slipknot au inclus \xc3\xaen albumul lor piese editate din melodii previzorii, incluz\xc3\xa2nd "(sic)", o versiune a piesei "Slipknot". Aceste versiuni au fost mai rapide dec\xc3\xa2t cele provizorii, fiind intens primite de fanii mai vechi. \xc3\x8en acela\xc8\x99i an, Slipknot au lansat primul lor video, "Welcome to Our Neighborhood" (care \xc3\xaen anul 2003 a fost lansat pe DVD). La \xc3\xaenceputul lui 2000, Slipknot a primit un disc de aur pentru primul album lansat de Roadrunner Records. \xc3\x8en iulie 2001, revista de muzica Q a numit albumul Slipknot ca unul din cele "50 Heaviest Albums of All Time".\n_START_SECTION_\nAlbumul "Iowa" \xc8\x99i proiectele independente (2001\xe2\x80\x932003)\n_START_PARAGRAPH_\nNum\xc4\x83rul fanilor a explodat, care \xc3\xae\xc8\x99i puneau mari speran\xc8\x9be \xc3\xaen noul album. Membrii trupei s-au \xc3\xaentors \xc3\xaen studio la \xc3\xaenceputul anului 2001, preg\xc4\x83tind materiale pentru noul album. Iowa, al doilea album al trupei cu Roadrunner Records, a fost lansat la data de 28 august 2001. David Fricke de la Rolling Stone a spus c\xc4\x83 este primul album grozav din era nu metalului. Albumul a avut, de-asemenea, un succes comercial, plas\xc3\xa2ndu-se pe locul trei \xc3\xaen graficele albumelor revistei Billboard \xc8\x99i pe primul loc din topul albumelor din UK. La mijlocul lui 2001, trupa a fost din nou \xc3\xaen turneul Ozzfest. \xc3\x8en anul 2002, forma\xc8\x9bia a ap\xc4\x83rut \xc3\xaen filmul Rollerball. \xc3\x8en acela\xc8\x99i an, trupa a lansat a doua produc\xc8\x9bie vizual\xc4\x83, prin lansarea DVD-ului Disasterpieces._NEWLINE_2002 a semnificat, de-asemenea, prima tentativ\xc4\x83 serioas\xc4\x83 a membrilor trupei cu proiecte individuale \xc3\xaen afara Slipknot-ului. Solistul principal, Taylor, al\xc4\x83turi de chitaristul Root au revenit la Stone Sour, bateristul Jordison are, de-asemenea, un proiect la forma\xc8\x9bia Murderdolls, ocup\xc3\xa2nd rolul de chitarist. Slipknot pl\xc4\x83nuiser\xc4\x83 s\xc4\x83 \xc3\xaenregistreze un al treilea album la sf\xc3\xa2r\xc8\x99itul anului 2002, dar trupa a avut ni\xc8\x99te probleme. \xc3\x8en acel timp au ap\xc4\x83rut ni\xc8\x99te zvonuri \xc3\xaen care se spunea ca trupa se va desfiin\xc8\x9ba. \xc3\x8en mijlocul anului 2003, Crahan a \xc3\xaenceput un proiect independent, la trupa To My Surprise, \xc3\xaen care a lucrat cu produc\xc4\x83torul Rick Rubin.'